
ประกาศองค์การบริหารส่วนตำบลโมคลาน
เรื่อง  กำหนดสมัยประชุมสภาองค์การบริหารส่วนตำบลโมคลาน

สมัยสามัญ  ประจำปี  พ.ศ.๒๕๕๗
**********************************************



ตามที่  พระราชบัญญัติสภาตำบลและองค์การบริหารส่วนตำบล พ.ศ.๒๕๓๗ แก้ไขเพิ่มเติมถึง (ฉบับที่ ๕) พ.ศ.๒๕๔๖ มาตรา  ๕๓  ได้กำหนดไว้ว่า ในปีหนึ่งให้มีสมัยประชุมสามัญสองสมัยหรือหลายสมัยแล้วแต่สภาองค์การบริหารส่วนตำบลกำหนดแต่ต้องไม่เกินสี่สมัย วันเริ่มสมัยประชุมสามัญ ประจำปี ให้สภาองค์การบริหารส่วนตำบลกำหนด ระเบียบกระทรวงมหาดไทย  ว่าด้วยข้อบังคับการประชุมสภาท้องถิ่น พ.ศ.๒๕๔๗  ได้กำหนดไว้ในหมวด ๒  การประชุม ข้อ ๒๑  ว่าการกำหนดจำนวนสมัยประชุมสามัญ ประจำปี ระยะเวลาและวันเริ่มต้นประชุม สมัยประชุมสามัญ ประจำปี ของแต่ละสมัยในปีนั้น  วันเริ่มสมัยประชุมสามัญประจำปีของปีถัดไป และระยะเวลาของสมัยประชุมสามัญประจำปีสมัยแรกของปีถัดไป ให้ประธานสภาองค์การบริหารส่วนตำบลโมคลาน  นำปรึกษาในที่ประชุมสมัยแรกของแต่ละปีนั้น 


ฉะนั้น  อาศัยอำนาจตามพระพระราชบัญญัติสภาตำบลและองค์การบริหารส่วนตำบล     พ.ศ.๒๕๓๗ แก้ไขเพิ่มเติมถึง  (ฉบับที่ ๕)  พ.ศ.๒๕๔๖  มาตรา  ๕๓  และระเบียบกระทรวงมหาดไทย  ว่าด้วยข้อบังคับการประชุมสภาท้องถิ่น พ.ศ.๒๕๔๗  ข้อ ๒๑  ประกอบกับมติที่ประชุมสภาองค์การบริหารส่วนตำบลโมคลาน  สมัยสามัญ สมัยแรก  เมื่อวันที่   ๑๓  กุมภาพันธ์  ๒๕๕๗  จึงกำหนดสมัยประชุมสภาองค์การบริหารส่วนตำบลโมคลาน  สมัยสามัญประจำปี พ.ศ.๒๕๕๗  ดังนี้
1. สมัยสามัญสมัยที่ ๑

ตั้งแต่วันที่  ๑-๑๕  กุมภาพันธ์  พ.ศ.๒๕๕๗
2. สมัยสามัญสมัยที่ ๒

ตั้งแต่วันที่  ๑-๑๕  พฤษภาคม  พ.ศ.๒๕๕๗
3. สมัยสามัญสมัยที่ ๓

ตั้งแต่วันที่  ๑- ๑๕  สิงหาคม    พ.ศ.๒๕๕๗
4. สมัยสามัญสมัยที่ ๔

ตั้งแต่วันที่  ๑- ๑๕  ธันวาคม    พ.ศ.๒๕๕๗
และกำหนดสมัยประชุมสามัญสมัยแรกประจำปี พ.ศ.๒๕๕๘  ตั้งแต่วันที่  ๑- ๑๕  เดือนกุมภาพันธ์ ๒๕๕๘
จึงประกาศมาให้สมาชิกสภาองค์การบริหารส่วนตำบลโมคลานและประชาชนทราบโดยทั่วกัน




ประกาศ  ณ  วันที่       เดือน กุมภาพันธ์   พ.ศ.๒๕๕๗


( ลงชื่อ )









 ( นายวิพจน์  หลังโส้ )







         ประธานสภาองค์การบริหารส่วนตำบลโมคลาน
ที่  นศ  ๘๐๔๐๑.๑/

          องค์การบริหารส่วนตำบลโมคลาน








       
หมู่ที่ ๕  ต.โมคลาน อ.ท่าศาลา
                                                                                              จ. นครศรีธรรมราช  ๘๐๑๖๐
    





       กุมภาพันธ์  ๒๕๕๗
เรื่อง
ขอส่งประกาศกำหนดสมัยการประชุมสภาองค์การบริหารส่วนตำบลโมคลาน  ประจำปี พ.ศ.๒๕๕๗
เรียน     
สิ่งที่ส่งมาด้วย
สำเนาประกาศกำหนดสมัยการประชุมสภา ประจำปี พ.ศ.๒๕๕๗
จำนวน  ๑  ฉบับ



ตามที่  องค์การบริหารส่วนตำบลโมคลาน  ได้จัดการประชุมสภาองค์การบริหารส่วนตำบล  โมคลาน  สมัยสามัญ  สมัยแรก  ประจำปี  พ.ศ.๒๕๕๗  เมื่อวันพฤหัสบดีที่  ๑๓  กุมภาพันธ์  ๒๕๕๗  ณ  ห้องประชุมสภาองค์การบริหารส่วนตำบลโมคลาน  และสภาได้กำหนดสมัยประชุมสภาองค์การบริหารส่วนตำบลโมคลาน ประจำปี พ.ศ.๒๕๕๗  และสมัยการประชุมสภาองค์การบริหารส่วนตำบลโมคลาน สมัยแรก  ประจำปี พ.ศ.๒๕๕๘  นั้น  



องค์การบริหารส่วนตำบลโมคลาน ได้จัดทำประกาศกำหนดสมัยการประชุมสภาองค์การบริหารส่วนตำบลโมคลาน ประจำปี พ.ศ.๒๕๕๗ เสร็จสิ้นแล้ว  จึงขอส่งประกาศดังกล่าวมาเพื่อเผยแพร่และประชาสัมพันธ์ให้ประชาชนผู้สนใจ  ได้รับทราบต่อไป


จึงเรียนมาเพื่อโปรดทราบและประชาสัมพันธ์ต่อไป

                
 



     ขอแสดงความนับถือ
                        ( นายวิพจน์  หลังโส้ )

           ประธานสภาองค์การบริหารส่วนตำบลโมคลาน
กิจการสภาฯ

โทร./โทรสาร.๐-๗๕๗๕-๐๐๕๕

